stanford-oval/wikipedia huggingface dataset:
เขียวหวาน ยนตรกิจ
ประวัติ

เขียวหวานมีภูมิลำเนาเดิมอยู่ที่กรมทหารช่าง เขตบางซื่อ กรุงเทพมหานคร เริ่มหัดชกมวยกับชัยยุทธ ยนตรกิจ ขึ้นชกมวยไทยในชื่อเขียวหวาน ยนตรกิจ ขึ้นชกมวยไทยครั้งแรกที่กาญจนบุรี ชนะน็อค ดวลทวน พยัคฆ์น้อย ยก 2 โดยได้รับค่าตัวครั้งแรกที่ 20 บาท จากนั้นขึ้นชกสร้างชื่อเสียงด้วยพลังหมัดซ้ายที่หนักหน่วง ชนะนักมวยที่มีชื่อเสียงหลายคน เช่น สุรชัย ลูกสุรินทร์, คีรีรัตน์ บาร์โบส, อิศรศักดิ์ พันท้ายนรสิงห์, สามารถ ศรแดง, คีรีศักดิ์ บาร์โบส และได้ครองแชมป์มวยไทยเวทีลุมพินี ชนะคะแนน ศรีสวัสดิ์ เทียมประสิทธิ์ จนหาคู่ชกไม่ได้จึงหันมาชกมวยสากล
เขียวหวานขึ้นชกมวยสากลครั้งแรก ชนะคะแนนมั่นชัย ร.ฟ.ท. หลังจากชกมวยสากลได้ครั้งเดียว เขียวหวานถูกประกบคู่ให้เจอกับดาวทอง สิงหพัลลภ นักมวยรุ่นพี่ที่เป็นอดีตแชมป์ OPBF ผลปรากฏว่าเขียวหวานเป็นฝ่ายชนะน็อคไปในยกที่ 2 และทำให้ดาวทองแขวนนวมเลิกชกมวยสากลไปเลย จากนั้น เขียวหวานหันไปชกมวยไทยกับนักมวยดาวรุ่งชื่อดังในขณะนั้น คือ อภิเดช ศิษย์หิรัญ ซึ่งเขียวหวานเป็นฝ่ายแพ้คะแนนไป
จากนั้นเขียวหวานหยุดชกมวยไทย หันมาเอาดีทางด้านมวยสากล ชกชนะน็อค กัง แซชุนจากเกาหลีใต้ ยก 2 ได้ครองแชมป์ OPBF รุ่นจูเนียร์มิดเดิลเวท จากนั้นไปชกที่ที่ญี่ปุ่น ชนะน็อค มาเอะ สิโสะ ยก 2 อีก หลังจากน้น เขียวหวานร้างคู่ชก จนมีปัญหาในการทำน้ำหนัก เมื่อขึ้นชกนอกรอบกับมาซาโอะ กอนโด้ ปรากฏว่าหมดแรง ขอยอมแพ้ไปในยกที่ 3 เขียวหวานไปชกที่ญี่ปุ่นอีกสองครั้ง เพราะไม่มีรายการชกในเมืองไทย ปรากฏว่าแพ้ทั้งสองครั้ง รวมทั้งแพ้ฟูมิโอะ ไดสุ ชิงแชมป์ OPBF รุ่นมิดเดิลไวทไม่สำเร็จ เมื่อกลับมาเมืองไทย เขียวหวานขึ้นชกมวยไทยกับ ดาวประกาย ส.พินิจศักดิ์ น้องชายของดาวทอง สิงหพัลลภ ปรากฏว่าเสมอกันไป จากนั้นจึงไปชกป้องกันแชมป์ OPBF รุ่นจูเนียร์มิดเดิลเวทที่ญี่ปุ่น ซึ่งเขียวหวานลดน้ำหนักมากจนหมดแรง แพ้น็อคไปในที่สุด เขียวหวานจึงแขวนนวม เลิกชกทั้งมวยไทยและมวยสากล
จากนั้นเขียวหวานจึงแขวนนวมหันไปรับราชการเป็นทหารบก ได้เข้าศึกษาจนจบปริญญาตรี การศึกษาบัณฑิต (กศ.บ.) จาก วิทยาลัยวิชาการศึกษาพลศึกษา กรุงเทพฯ และเป็นกรรมการห้ามมวยที่เวทีลุมพินีจนได้เป็นประธานเทคนิคจนเกษียณอายุราชการ
ด้านชีวิตส่วนตัว สมรสกับ นงเยาว์ แสงนิ่มนวล (ปัจจุบันเสียชีวิตแล้ว) โดยมีบุตรธิดาด้วยกัน 3 คน
เกียรติประวัติ

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
| ก่อนหน้า |  | เขียวหวาน ยนตรกิจ |  | ถัดไป | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง | ชนะ 4 ครั้ง (ชนะน็อค 3 ครั้ง, ชนะคะแนน 1 ครั้ง), แพ้4 ครั้ง (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง |
| แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท | แชมป์ OPBF รุ่นจูเนียร์มิดเดิลเวท |  |  |  |  |  |
| ชิง | ชนะ | 10-10-0 |  กัง แซชุน | ชนะน็อค | 2 (15) | 1963-11-13 | () เวทีราชดำเนิน เขตพระนคร |  |  |  |  |  |  |
| เสียแชมป์ | แม่แบบ:Loss2แพ้ | 12-2-0 |  ชิเกมาซา คาวากามิ | แพ้น็อค | 2 (15) | 1963-11-17 | () ที่ ... โอซากา |  |  |  |  |  |  |
| เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ | เคยชิงแชมป์ต่อไปนี้แต่ไม่สำเร็จ |  |  |  |  |  |
| ชิงแชมป์ภาค OPBF รุ่นมิดเดิลเวท | แม่แบบ:Loss2แพ้มิดเดิลเวท | 30-11-1 |  ฟูมิโอะ ไกสุ | แพ้คะแนน | 15 | 1963-07-27 | () ... นีงะตะ |  |  |  |  |  |  |
รางวัล

นักชกถ้วยพระราชทานพระบาทสมเด็จพระเจ้าอยู่หัว ประเภทมวยสากล ปี พ.ศ. 2504
รางวัลฮอลออฟเฟม สยามกีฬาอวอร์ดส์ 2009
เจ็ดประจัญบาน

| เจ็ดประจัญบาน |
| --- | --- |
กำกับ: ส.อาสนจินดา
เขียนบท: ส.อาสนจินดา (บทประพันธ์)
บทภาพยนตร์: ส.อาสนจินดา
อำนวยการสร้าง: วิมล ยิ้มละมัย
นักแสดงนำ: มิตร ชัยบัญชา ส.อาสนจินดา อาคม มกรานนท์ ทักษิณ แจ่มผล รุจน์ รณภพ ทองฮะ วงศ์รักไทย สุคนธ์ คิ้วเหลี่ยม
ถ่ายภาพ: ฉลอง ภักดีวิจิตร
บริษัทผู้สร้าง: วัชรภาพยนตร์  
วันฉาย: 22 มกราคม 2506 (2506-01-22)
ประเทศ: ไทย
ภาษา: ไทย
ก่อนหน้านี้: สิบสองนักสู้ (2502)
ต่อจากนี้: เจ็ดตลุมบอน (2506)
เจ็ดประจัญบาน เป็นภาพยนตร์ไทยแนวสุขนาฏกรรม ผจญภัย โลดโผน ขนาด 16 มม. พากย์สด ๆ ปี 2506 เป็นตอนที่ 5 ในภาพยนตร์ชุด หนึ่งต่อเจ็ด จากการกำกับของ ส.อาสนจินดา ผู้รับบทจ่าดับ จำเปาะ นำแสดงโดยมิตร ชัยบัญชา, ส.อาสนจินดา, อาคม มกรานนท์, ทักษิณ แจ่มผล, รุจน์ รณภพ, ทองฮะ วงศ์รักไทย และสุคนธ์ คิ้วเหลี่ยม เข้าฉายวันแรกเมื่อวันที่ 22 มกราคม พ.ศ. 2506 ที่โรงภาพยนตร์คาเธ่ย์ เพื่อเป็นการต้อนรับเทศกาลตรุษจีน โดยภาพยนตร์เรื่องนี้ยังได้นำนักแสดงสาวจากต่างประเทศถึง 3 คนมาร่วมประชันบทบาทคือมิสคริสติน เหลียง จากฮ่องกง (ในเวลาต่อมา มิสคริสติน เหลียง ยังได้เป็นนางเอกที่แสดงร่วมกับมิตร ชัยบัญชา ในภาพยนตร์เรื่องชโลมเลือดที่เข้าฉายในปีเดียวกัน), มิสจางเซฟาง จากไต้หวัน และมิสลินดา จากญี่ปุ่น ปัจจุบันฟิล์มเต็มเรื่องไม่มีให้ชมแล้วเหลือแต่กากฟิล์มสั้น ๆ ความยาวประมาณ 7 นาที
นักแสดงและตัวละคร

| ตัวละคร | นักแสดง |
| --- | --- |
: มิตร ชัยบัญชา
จ่าดับ จำเปาะ: ส.อาสนจินดา
: อาคม มกรานนท์
: ทักษิณ แจ่มผล
: รุจน์ รณภพ
ตังกวย แซ่ลี้: ทองฮะ วงศ์รักไทย
: สุคนธ์ คิ้วเหลี่ยม
แหล่งข้อมูลอื่น

เจ็ดประจัญบาน ทางเว็บไซต์ ไทยบันเทิง
เรเน่ บาเรียนโตส

| เรเน่ บาเรียนโตส |
| --- | --- |
เกิด: อีเรเนียว บาเรียนโตส 25 กรกฎาคม พ.ศ. 2486 บาไลท์ อากลัน ประเทศฟิลิปปินส์
สถิติขึ้นชก
ชกทั้งหมด: 48
ชนะ: 39
ชนะน็อก: 14
แพ้: 7
เสมอ: 2
 
เรเน่ บาเรียนโตส (Rene Barrientos) หรือ อีเรเนียว บาเรียนโตส นักมวยสากลชาวฟิลิปปินส์ เกิดเมื่อ 25 กรกฎาคม พ.ศ. 2486 ที่ บาไลท์ อากลัน ประเทศฟิลิปปินส์ สถิติการชก 48 ครั้ง ชนะ 39 (น็อค 14) เสมอ 2 แพ้ 7
ประวัติ

บาเรียนโตสขึ้นชกมวยสากลครั้งแรกเมื่อ 2 ตุลาคม พ.ศ. 2505 ชนะน็อค ชาร์ลี คิด ยก 2 จากนั้นขึ้นชกชนะเป็นส่วนใหญ่ที่ฟิลิปปินส์ มีแพ้คะแนน สัมพันธ์ แหลมฟ้าผ่าเพียงครั้งเดียว ต่อมาได้ครองแชมป์ฟิลิปปินส์รุ่นซูเปอร์เฟเธอร์เวทเมื่อ 19 กันยายน พ.ศ. 2507 ชนะคะแนน ยัง เทอเรอร์ จากนั้นขึ้นชิงแชมป์ OPBF รุ่นไลท์เวทเมื่อ 27 กุมภาพันธ์ พ.ศ. 2508 แพ้คะแนน แฟลช อีลอร์เด ไม่ได้แชมป์ บาเรียนโตสยังขึ้นชกชนะต่อเนื่องมาตลอด และป้องกันแชมป์ฟิลิปปินส์ได้ 1 ครั้ง ก่อนจะขึ้นชิงแชมป์ OPBF อีกถึงสองครั้งใน พ.ศ. 2510 กับเปโดร อดิควิว จูเนียร์แต่ไม่สำเร็จ โดยครั้งแรกขึ้นชิงเมื่อ 21 มกราคม บาเรียนโตสเป็นฝ่ายแพ้คะแนน และเมื่อชกกันอีกครั้งเมื่อ 27 กุมภาพันธ์ ก็ทำได้แค่เสมอ ต่อมาบาเรียนโตได้ขึ้นชิงแชมป์โลกรุ่นซูเปอร์เฟเธอร์เวท WBC และ WBAเมื่อ 30 มีนาคม พ.ศ. 2511 แต่ทำได้เพียงเสมอกับฮิโรชิ โกบายาชิที่ ญี่ปุ่น บาเรียนโตสมาประสบความสำเร็จในการชิงแชมป์โลกเมื่อขึ้นชิงแชมป์โลกรุ่นซูเปอร์เฟเธอร์เวท WBCที่ว่างเมื่อ 15 กุมภาพันธ์ พ.ศ. 2512 ชนะคะแนน รูเบน นาวาร์โร ที่ ฟิลิปปินส์ แต่พอป้องกันแชมป์ครั้งแรกก็เป็นฝ่ายแพ้คะแนน โยชิอากิ นูมาตะ เมื่อ 5 เมษายน พ.ศ. 2513 เสียแชมป์โลกไป
หลังจากเสียแชมป์โลก บาเรียนโตสสามารถคว้าแชมป์ OPBF รุ่นซูเปอร์เฟเธอร์เวทมาครองได้เมื่อเป็นฝ่ายชนะน็อค สเลมาลย์ อิทธิอนุชิตไปเมื่อ 14 สิงหาคม พ.ศ. 2513 แล้วไปชกชนะที่ฮาวายอีก 2 ครั้ง จึงได้ชิงแชมป์โลกเป็นการแก้ทือกับนูมาตะอีกครั้งเมื่อ 3 มกราคม พ.ศ. 2514 แต่เป็นฝ่ายแพ้คะแนนไป บาเรียนโตสชกชนะรวดอีกสามครั้งก่อนจะหยุดชกไปใน พ.ศ. 2515 ก่อนจะกลับมาชกอีกใน พ.ศ. 2521 หลังจากที่ชกชนะคะแนน จง ซาเทียรียิม นักชกไทยเมื่อ 27 พฤษภาคม พ.ศ. 2521 แล้วก็แขวนนวมไป
เกียรติประวัติ

แชมป์ฟิลิปปินส์รุ่นจูเนียร์ไลท์เวท (2507 - 2510)
แชมป์โลกรุ่นซูเปอร์เฟเธอร์เวท WBC
ชิง 15 กุมภาพันธ์ 2512 ชนะคะแนน รูเบน นาวาร์โร ที่ ฟิลิปปินส์
เสียแชมป์ 5 เมษายน  2513 แพ้คะแนน โยชิอากิ นูมาตะ ที่ญี่ปุ่น
แชมป์ OPBF รุ่นจูเนียร์ไลท์เวท
ชิง 14 สิงหาคม 2513 ชนะน็อค สเลมาลย์ อิทธิอนุชิต ยก 8 ที่ ฟิลิปปินส์
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นไลท์เวท เมื่อ 27 กุมภาพันธ์ 2508 แพ้คะแนน กาเบรียล อิลอร์เด ที่ ฟิลิปปินส์
ชิงแชมป์ OPBF รุ่นไลท์เวท เมื่อ 21 มกราคม 2510 แพ้คะแนน เปโดร อดิควิว จูเนียร์ ที่ ฟิลิปปินส์
ชิงแชมป์ OPBF รุ่นไลท์เวท เมื่อ 17 กุมภาพันธ์ 2510 เสมอกับ เปโดร อดิควิว จูเนียร์ ที่ ฟิลิปปินส์
ชิงแชมป์โลกรุ่นซูเปอร์เฟเธอร์เวท WBC และ WBA เมื่อ 30 มีนาคม 2511 เสมอกับ ฮิโรชิ โกบายาชิ ที่ ญี่ปุ่น
ชิงแชมป์โลกรุ่นซูเปอร์เฟเธอร์เวท WBC เมื่อ 3 มกราคม 2514 แพ้คะแนน ฮิโรชิ โกบายาชิ ที่ ญี่ปุ่น
โปรแกรมเสริม

โปรแกรมเสริม ในความหมายทางคอมพิวเตอร์ หมายถึงโปรแกรมที่เสริมฟังก์ชันการทำงานให้กับโปรแกรมอื่น ให้สามารถใช้งานได้หลากหลายหรือมีประสิทธิภาพมากขึ้น
วัตถุประสงค์

เหตุผลของการมีโปรแกรมเสริมหรือปลั๊กอินนั้นคือ
เพิ่มความสามารถให้กับโปรแกรม
เพื่อลดขนาดของโปรแกรม
เพื่อให้นักพัฒนาจากภายนอกสามารถเพิ่มความสามารถแก่โปรแกรมผ่านปลั๊กอิน
พอซิกส์

| --- | --- |
คำย่อ: POSIX
สถานะ: Published
ปีที่เริ่ม: 1988; 37 ปีที่แล้ว (1988)
รุ่นล่าสุด: IEEE Std 1003.1-2017 2017; 8 ปีที่แล้ว (2017)
องค์กร: Austin Group (IEEE Computer Society, The Open Group, ISO/IEC JTC 1/SC 22/WG 15)
มาตรฐานที่เกี่ยวข้อง: ISO/IEC 9945
ขอบเขต: Application programming interfaces
เว็บไซต์: get.posixcertified.ieee.org
อินเทอร์เฟซระบบปฏิบัติการที่สามารถพอร์ตได้ หรือ พอซิกส์ (Portable Operating System Interface หรือ POSIX ; IPA: /ˈpɒz.ɪks/  ) เป็นกลุ่มของมาตรฐาน ที่กำหนดโดยสถาบันวิชาชีพวิศวกรไฟฟ้าและอิเล็กทรอนิกส์ (IEEE) เพื่อรักษาความเข้ากันได้ระหว่าง ระบบปฏิบัติการ พอซิกส์กำหนดทั้งระบบและเอพีไอระดับผู้ใช้ พร้อมด้วยเชลล์บรรทัดคำสั่งและอินเทอร์เฟซยูทิลิตี้ สำหรับความเข้ากันได้ของซอฟต์แวร์ (ความสามารถในการพกพา) กับระบบปฏิบัติการแบบยูนิกซ์และระบบปฏิบัติการอื่น ๆ  พอซิกส์ยังเป็น เครื่องหมายการค้าของ IEEE อีกด้วย  พอซิกส์มีวัตถุประสงค์เพื่อใช้โดยทั้งนักพัฒนาแอปพลิเคชันและระบบ
ชื่อ

กลุ่มของมาตรฐานพอซิกส์ถูกกำหนดให้เป็น IEEE 1003 และหมายเลขมาตรฐาน ISO/IEC คือ ISO / IEC 9945
มาตรฐานนี้เกิดขึ้นจากโครงการที่เริ่มต้นในปี 1984 โดยต่อยอดงานจากกิจกรรมที่เกี่ยวข้องในสมาคม /usr/group  Richard Stallman แนะนำชื่อพอซิกส์ให้กับ IEEE แทนที่จะเป็น IEEE-IX เดิม คณะกรรมการพบว่าสามารถออกเสียงและจดจำได้ง่ายกว่าจึงนำมันมาใช้
ฝ่ายปกครองตนเองซีเรียเหนือและตะวันออก

"โรจาวา, Rojava" เปลี่ยนทางมาที่นี่  สำหรับความหมายอื่น ดูที่ เคอร์ดิสถานซีเรีย
| ฝ่ายปกครองตนเองซีเรียเหนือและตะวันออก Rêveberiya Xweser a Bakur û Rojhilatê Sûriyeyê (เคิร์ด) الإدارة الذاتية لشمال وشرق سوريا (อาหรับ)  ܡܕܰܒܪܳܢܘܬ݂ܳܐ ܝܳܬ݂ܰܝܬܳܐ ܠܓܰܪܒܝܳܐ ܘܡܰܕܢܚܳܐ ܕܣܘܪܝܰܐ (ซีรีแอกคลาสสิก) Kuzey ve Doğu Suriye Özerk Yönetimi (ตุรกี) |
| --- | --- |
  สัญลักษณ์ 
ดินแดนที่อยู่ในการบริหารราชการของเขต
สถานะ: เขตปกครองตนเองของซีเรียโดยพฤตินัย
เมืองหลวง: Ayn Issa
เมืองใหญ่สุด: รักกา
ภาษา: ภาษาเคิร์ด ภาษาอาหรับ ภาษาอราเมอิก
เดมะนิม: เคิร์ด
การปกครอง: สหพันธรัฐประชาธิปไตยกึ่งทางตรงสังคมนิยมอิสรเสรี

• ประธานาธิบดีร่วม : Îlham Ehmed  Mansur Selum
 
สภานิติบัญญัติ: สภาประชาธิปไตยซีเรีย
เขตปกครองตนเอง

• ประกาศรัฐบาลเปลี่ยนผ่าน : 2556
• ประกาศอัตตาณัติ : มกราคม 2557
• รัฐบาลประกาศตั้งสหพันธรัฐ : 17 มีนาคม 2559
 
เขตเวลา: UTC+3
ขับรถด้าน: right
รหัสโทรศัพท์: +963
โดเมนบนสุด: .sy
ฝ่ายปกครองตนเองซีเรียเหนือและตะวันออก (อังกฤษ: Autonomous Administration of North and East Syria) หรือเรียก โรจาวา (เคิร์ด: Rojava) เป็นภูมิภาคปกครองตนเองโดยพฤตินัยในภาคตะวันออกเฉียงเหนือของประเทศซีเรีย ภูมิภาคดังกล่าวมีอัตตาณัติโดยพฤตินัยในปี 2555 ท่ามกลางสงครามกลางเมืองซีเรีย  แม้มีความสัมพันธ์ภายนอกกับบางประเทศ แต่รัฐบาลซีเรีย หรือรัฐหรือองค์การอื่นใดไม่ได้ให้การรับรองภูมิภาคดังกล่าวอย่างเป็นทางการ
ผู้สนับสนุนระบอบการปกครองอธิบายว่าเป็นหน่วยงานทางการเมืองทางโลกที่เป็นทางการ การประยุกต์ใช้ประชาธิปไตยโดยตรงกับอุดมการณ์อนาธิปไตย ประชาธิปไตยแบบสตรีนิยมและเสรีนิยมสังคมนิยมซึ่งสนับสนุนการกระจายอำนาจแบบรวมศูนย์ ความเท่าเทียมทางเพศ ความยั่งยืนด้านสิ่งแวดล้อม ความยั่งยืน นิเวศวิทยาทางสังคมและความอดทนที่หลากหลายแวดล้อม นิเวศวิทยาสังคมและความอดกลั้นพหุนิยมต่อความหลากหลายทางศาสนา วัฒนธรรมและการเมือง ซึ่งสะท้อนออกมาในธรรมนูญ สังคมและการเมือง โดยระบุว่าต้องการเป็นตัวแบบเรียกร้องให้มีสหพันธรัฐซีเรีย มากกว่าประกาศเอกราชอย่างชัดเจน แต่ผู้วิจารณ์หน่วยการเมืองดังกล่าวระบุว่าเป็นอำนาจนิยม สนับสนุนรัฐบาลซีเรีย การแผลงเป็นเคิร์ด และมีข้อกล่าวหาการขับไล่คนพื้นเมือง
เอพีไออย่างง่ายสำหรับเอกซ์เอ็มแอล

เอพีไออย่างง่ายสำหรับเอกซ์เอ็มแอล (อังกฤษ: SAX: Simple API for XML หรือมักเรียกย่อว่า แซกซ์ (SAX) เป็นวิธีการอ่านข้อมูลจากเอกสารเอกซ์เอ็มแอล โดยเป็นทางเลือกหนึ่งนอกเหนือไปจาก แบบจำลองอ็อบเจกต์เอกสาร (DOM)
ตัวอ่านข้อมูลที่ใช้วิธีแซกซ์ จะอ่านข้อมูลเอกซ์เอ็มแอลในรูปของสตรีมทิศทางเดียว ทำให้ดึงข้อมูลที่อ่านไปแล้วได้ โดยไม่ต้องอ่านใหม่ทั้งหมด ซึ่งวิธีการนี้จะได้ประสิทธิภาพที่ดีกว่าด็อม ที่อ่านข้อมูลทั้งหมดก่อนแล้วจึงประมวลผล ในเฉพาะกรณีที่เอกสารมีขนาดใหญ่
แหล่งข้อมูลอื่น

SAX Project
เว็บคิต

| --- | --- |
ผู้ออกแบบ: KDE
นักพัฒนา: แอปเปิล, อะโดบี, โซนี่, KDE, Igalia, และอื่น ๆ
วันที่เปิดตัว: 4 พฤศจิกายน 1998; 26 ปีก่อน (1998-11-04) (แผยแพร่ KHTML) 7 มิถุนายน 2005; 19 ปีก่อน (2005-06-07) (ใส่แหล่งที่มาเว็บคิต)

รุ่นทดลอง: Nightly 
 
ที่เก็บข้อมูล: https://github.com/WebKit/WebKit
ภาษาที่เขียน: C++
ระบบปฏิบัติการ: macOS, iOS, Linux, Microsoft Windows
ประเภท: เร็นเดอริงเอนจิน
สัญญาอนุญาต: LGPLv2.1 (เร็นเดอริงเอนจิน, JavaScript engine), BSD 2-Clause (ส่วนเพิ่มเติมของ Apple)
เว็บไซต์: webkit.org
เว็บคิต (อังกฤษ: WebKit) เป็นเร็นเดอริงเอนจินที่เริ่มพัฒนาโดยบริษัทแอปเปิล และโดยหลักใช้ในเว็บเบราว์เซอร์ทั้งซาฟารีกับไอโอเอสทั้งหมด
HTML และ JavaScript engine ของเว็บคิตเริ่มต้นในฐานะตัวคัดลอกรหัสต้นฉบับของ KHTML และคลังโปรแกรม KJS จาก KDE และได้รับการพัฒนาอย่างต่อเนื่องจากผู้มีส่วนร่วมของ KDE, แอปเปิล, กูเกิล, โนเกีย, บิตสตรีม, แบล็กเบอร์รี, โซนี่, Igalia และอื่น ๆ เว็บคิตสนับสนุนระบบปฏิบัติการ macOS, Windows, Linux และUnix ในวันที่ 3 เมษายน ค.ศ. 2013 ทางกูเกิลประกาศว่าตนคัดลอกรหัสต้นฉบับของ WebCore ส่วนประกอบของเว็บคิต ไปใช้ในกูเกิล โครมรุ่นในอนาคตกับโอเปร่า ภายใต้ชื่อ Blink
แหล่งข้อมูลอื่น

เว็บไซต์ทางการ
เว็บไซต์ทางการ สำหรับ WebKitGTK
SunSpider 1.0 JavaScript Benchmark เก็บถาวร 2018-12-15 ที่ เวย์แบ็กแมชชีน
รักษ์ ตันติสุนทร

| รักษ์ ตันติสุนทรป> ช., ป.ม. |
| --- | --- |


รัฐมนตรีช่วยว่าการกระทรวงพาณิชย์
ดำรงตำแหน่ง 8 กันยายน พ.ศ. 2543 – 6 มกราคม พ.ศ. 2544
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 13 มิถุนายน พ.ศ. 2478 อำเภอเมืองตาก จังหวัดตาก
เสียชีวิต: 5 ธันวาคม พ.ศ. 2553 (75 ปี)
คู่สมรส: จงรักษ์ ตันติสุนทร

รักษ์ ตันติสุนทร อดีตรัฐมนตรีช่วยว่าการกระทรวงพาณิชย์ ในรัฐบาลชวน หลีกภัย (ครม.53) และอดีตสมาชิกสภาผู้แทนราษฎรจังหวัดตาก 2 สมัย
ประวัติ

รักษ์ ตันติสุนทร เกิดเมื่อวันที่ 13 มิถุนายน พ.ศ. 2478 ที่อำเภอเมือง จังหวัดตาก เป็นบุตรของนายซ้งกี่ กับนางแจง ตันติสุนทร และเป็นน้องชายของนายอุดร ตันติสุนทร สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยสุโขทัยธรรมาธิราช
ในเดือนสิงหาคม พ.ศ. 2551 เขาประสบอุบัติเหตุได้รับบาดเจ็บที่ศีรษะ สมองช้ำบวม มีเลือดออกกดที่เนื้อสมองและใต้เยื่อสมองข้างซ้าย ต้องรักษาโดยการเจาะคอช่วยการหายใจและใส่ท่อให้อาหารทางกระเพาะอาหาร ต้องผ่าตัดสมองเพื่อหยุดการไหลของเลือด และต้องนำกะโหลกศีรษะออกบางส่วน โดยรักษาตัวอยู่ในห้องบำบัดผู้ป่วยหนัก (ไอ.ซี.ยู) อย่างต่อเนื่อง ไม่สามารถช่วยเหลือตนเองได้ ต่อมาในปี พ.ศ. 2553 ศาลจังหวัดตาก จึงมีคำสั่งให้นายรักษ์ ตันติสุนทร เป็นคนไร้ความสามารถ ในที่สุดเขาถึงแก่อนิจกรรมเมื่อวันที่ 5 ธันวาคม พ.ศ. 2553
การทำงาน

รักษ์ ตันติสุนทร เป็นนักธุรกิจรับเหมาก่อสร้าง ธุรกิจตลาดสี่มุมเมือง และเป็นนักการเมือง เขาได้รับเลือกตั้งเป็นสมาชิกสภาผู้แทนราษฎรจังหวัดตาก สังกัดพรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาลงสมัครในระบบบัญชีรายชื่อโดยให้บุตรชายคือ นายธนญ ตันติสุนทร ลงสมัครในพื้นที่จังหวัดตากแทน แต่นายรักษ์ ไม่ได้รับเลือกตั้งเนื่องจากเขาลงสมัครเป็นลำดับที่ 43 แต่พรรคประชาธิปัตย์ได้รับเลือกตั้งถึงลำดับที่ 39 ต่อมาในการเลือกตั้ง พ.ศ. 2548 เขาและลูกชาย ได้วางมือทางการเมือง ไม่ลงสมัครรับเลือกตั้งในครั้งนั้น
ต่อมาเขาได้ลาออกจากพรรคประชาธิปัตย์ เพื่อลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นสมาชิกวุฒิสภาจังหวัดตาก ได้คะแนน 62,108 คะแนน
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2526 –  เหรียญลูกเสือสดุดี ชั้นที่ 1
ทะเลสาบไซมา

| ไซมา |
| --- | --- |
Saimen
ภาพทางอากาศของทะเลสาบไซมาที่ปกคลุมด้วยน้ำแข็ง
ไซมา
ที่ตั้ง: ตะวันออกเฉียงใต้ของฟินแลนด์
พิกัด: 61°15′N 028°15′E﻿ / ﻿61.250°N 28.250°E﻿ / 61.250; 28.250
แหล่งน้ำไหลออก: Vuoksi River, คลองไซมา
ประเทศในลุ่มน้ำ: ฟินแลนด์

พื้นที่พื้นน้ำ: 4,279 km2 (1,652 sq mi)
ความลึกโดยเฉลี่ย: 17 m (56 ft)
ความลึกสูงสุด: 86 m (282 ft)
ปริมาณน้ำ: 36 km3 (8.6 cu mi)
ความยาวชายฝั่ง1: 14,850 km (9,230 mi)
ความสูงของพื้นที่: 76 m (249 ft)

เกาะ: 13,710
เมือง: กัวปิโอ 118 012 โยเอ็นซู 76 344 ลัปเปนรันตา 72 457 มิกเกลี 52 248 ซาวอนลินนา 38 281 อิมาตรา 24 456 วาร์เคาส์ 20 393
1 ความยาวแนวชายฝั่งไม่ได้ถูกวัดอย่างละเอียด
ทะเลสาบไซมา (ฟินแลนด์: Saimaa; ภาษาฟินแลนด์: [ˈsɑi̯mɑː] ; สวีเดน: Saimen) เป็นทะเลสาบที่ตั้งอยู่ทางตะวันออกเฉียงใต้ของประเทศฟินแลนด์ มีพื้นที่ประมาณ 4,279 ตารางกิโลเมตร (1,652 ตารางไมล์) เป็นทะเลสาบที่ใหญ่ที่สุดในประเทศฟินแลนด์ และเป็นทะเลสาบน้ำจืดธรรมชาติที่ใหญ่เป็นอันดับสี่ในยุโรป
ทะเลสาบไซมาเกิดจากการละลายของธารน้ำแข็งในช่วงปลายยุคน้ำแข็ง เมืองสำคัญที่ตั้งอยู่ริมชายฝั่งทะเลสาบ ได้แก่ ลัปเปนรันตา อิมาตรา ซาวอนลินนา มิกเกลี วาร์เคาส์ และโจเอินซู เมื่อประมาณ 6,000 ปีก่อน ทะเลสาบไซมาโบราณ คาดว่าปกคลุมด้วยพื้นที่เกือบ 9,000 ตร.กม. ทะเลสาบได้ถูกระบายน้ำออกอย่างกะทันหันผ่านทางระบายใหม่ เหตุการณ์ดังกล่าวทำให้เกิดพื้นที่ชุ่มน้ำใหม่นับพันตารางกิโลเมตร
แบบจำลองอ็อบเจกต์เอกสาร

Document Object Model
แบบจำลองอ็อบเจกต์เอกสาร (อังกฤษ: Document Object Model) มักเรียกย่อว่า ด็อม (DOM) เป็นวิธีการอธิบายว่าข้อมูลต่าง ๆ ในเอกสาร HTML หรือ XML จัดเรียงตัวแบบเชิงวัตถุ (object oriented) อย่างไร ด็อมเป็นวิธีในการสร้าง API ให้สามารถควบคุมเนื้อหา โครงสร้าง และรูปแบบของเอกสารได้
เดิมทีนั้นเว็บเบราว์เซอร์แต่ละค่ายมีการพัฒนาด็อมโดยใช้จาวาสคริปต์ที่แตกต่างกันออกไป ทาง W3C จึงได้ร่างมาตรฐานกลางที่เรียกว่า W3C Document Object Model (W3C DOM)  โดยไม่ขึ้นกับภาษาโปรแกรมมิ่งภาษาใดภาษาหนึ่ง
การจัดข้อมูลในรูปแบบด็อมนั้นใช้แผนภูมิต้นไม้ในการบอกความสัมพันธ์ระหว่างวัตถุแต่ละชิ้น อย่างไรก็ตาม ด็อมมีจุดอ่อนในเรื่องประสิทธิภาพเมื่อต้องประมวลผลเอกสารขนาดใหญ่ ซึ่งด็อมจำเป็นต้องอ่านเอกสารให้ครบทั้งหมดก่อน จึงจะเริ่มประมวลผล ข้อเสียนี้จึงเกิดการออกแบบ SAX ที่ใช้วิธีอ่านเอกสารทีละส่วนแทน
ตามมาตรฐานของ W3C นั้น ได้แบ่งด็อมเป็นระดับชั้น (level) ที่มีข้อกำหนดแตกต่างกันออกไป ปัจจุบันมี Level 0-3
ดูเพิ่ม

Simple API for XML (SAX)
AJAX
แหล่งข้อมูลอื่น

W3C DOM
25 กุมภาพันธ์

วันที่ 25 กุมภาพันธ์ เป็นวันที่ 56 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 309 วันในปีนั้น
เหตุการณ์

พ.ศ. 2463 (ค.ศ. 1921) - สหภาพโซเวียตเข้ายึดครองประเทศจอร์เจีย
พ.ศ. 2468 (ค.ศ. 1926) - มีการจัดงานพระราชพิธีบรมราชาภิเษก พระบาทสมเด็จพระปกเกล้าเจ้าอยู่หัว
พ.ศ. 2473 (ค.ศ. 1931) - พิธีเปิดสถานีวิทยุกระจายเสียงขึ้นครั้งแรกในประเทศไทย ซึ่งก็คือ สถานีวิทยุกระจายเสียงแห่งประเทศไทย กรมประชาสัมพันธ์
พ.ศ. 2492 (ค.ศ. 1949) - ศาลชั้นต้นพิพากษาคดีหะยีสุหลง ให้จำคุกหะยีสุหลง อับดุลกาเดร์ และจำเลยอื่น คนละ 3 ปี โจทก์และจำเลยอุทธรณ์
พ.ศ. 2528 (ค.ศ. 1985) - พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินทรงทำพิธีเปิดพระตำหนักเขาค้อ ณ ตำบลสะเดาะพง อำเภอเขาค้อ จังหวัดเพชรบูรณ์
พ.ศ. 2529 (ค.ศ. 1986) - คอราซอน อาคิโนดำรงตำแหน่งประธานาธิบดีหญิงคนแรกของฟิลิปปินส์ เมื่อฝูงชนเคลื่อนไหวกดดันให้ เฟอร์ดินานด์ มาร์คอส ลี้ภัยออกนอกประเทศ หลังจากอยู่ในอำนาจนาน 20 ปี
พ.ศ. 2534 (ค.ศ. 1991) - รสช. ออกประกาศแต่งตั้งพลเอก สิทธิ จิรโรจน์ เป็นประธานคณะกรรมการตรวจสอบทรัพย์สิน (คตส.) ตรวจสอบและยึดทรัพย์ 25 นักการเมืองที่ร่ำรวยผิดปกติในรัฐบาลพลเอก ชาติชาย ชุณหะวัณ
พ.ศ. 2543 (ค.ศ. 2000) - การรั่วไหลของกัมมันตรังสีโคบอลต์ 60 จากเครื่องมือแพทย์เก่า ที่ถูกขโมยไปจากโกดังที่เขตประเวศ กรุงเทพมหานคร ไปขายให้พ่อค้าขายของเก่าที่ซอยวัดมหาวงศ์ อำเภอพระประแดง จังหวัดสมุทรปราการ มีผู้เสียชีวิต 2 คน และได้รับบาดเจ็บกับบาดเจ็บสาหัสเป็นจำนวนมาก
เกิด

พ.ศ. 2479 (ค.ศ. 1936) - เรวัต สิรินุกุล อดีตสมาชิกสภาผู้แทนราษฎรจังหวัดกาญจนบุรี 9 สมัย (เสียชีวิต 26 กันยายน พ.ศ. 2564)
พ.ศ. 2486 (ค.ศ. 1943) - จอร์จ แฮร์ริสัน นักร้อง นักดนตรีชาวอังกฤษ (เสียชีวิต 29 พฤศจิกายน พ.ศ. 2544)
พ.ศ. 2493 (ค.ศ. 1950) - เนสเตอร์ เคิร์ชเนอร์ ประธานาธิบดีอาร์เจนตินา (อสัญกรรม 27 ตุลาคม พ.ศ. 2553)
พ.ศ. 2509 (ค.ศ. 1966) - อเล็กซิส เดนิซอฟ นักแสดงชาวอเมริกัน
พ.ศ. 2514 (ค.ศ. 1971) - ฌอน แอสติน นักแสดง ผู้กำกับ และโปรดิวเซอร์ ชาวอเมริกัน
พ.ศ. 2516 (ค.ศ. 1973) - แอนสัน เมาท์ นักแสดงชาวอเมริกัน
พ.ศ. 2524 (ค.ศ. 1981) -
ศาหิท กปูร นักแสดงชาวอินเดีย
พัก จี-ซ็อง นักฟุตบอลชาวเกาหลีใต้
พ.ศ. 2525 (ค.ศ. 1982) - คริส แบร์ด อดีตนักฟุตบอลชาวไอร์แลนด์เหนือ
พ.ศ. 2526 (ค.ศ. 1983) - เอดัวร์ดู ดา ซิลวา นักฟุตบอลชาวโครเอเชีย
พ.ศ. 2528 (ค.ศ. 1985) - การ์ลุส ซังตุส จี เฌซุส นักฟุตบอลชาวบราซิล
พ.ศ. 2529 (ค.ศ. 1986) - จามีลา จามิล นักแสดง นักจัดรายการวิทยุ นางแบบ นักเขียน และนักเคลื่อนไหวชาวอังกฤษ
พ.ศ. 2532 (ค.ศ. 1989) - ภัคจิรา กรรรัตนสูตร นักแสดงหญิงชาวไทย
พ.ศ. 2534 (ค.ศ. 1991) - ซามูแวล รอซา กงซัลวิส นักฟุตบอลชาวบราซิล
พ.ศ. 2538 (ค.ศ. 1995) - นพจิรา ฤกษ์ขจรนามกุล นักแสดงและนักจัดรายการวิทยุชาวไทย
พ.ศ. 2540 (ค.ศ. 1997) -
อิซาเบล เฟอร์แมน นักแสดงชาวอเมริกัน
ปภาวดี ชาญสมอน นักแสดงและนางแบบชาวไทย
พ.ศ. 2541 (ค.ศ. 1998) - อิสมาอีลา ซาร์ นักฟตุบอลชาวเซเนกัล
พ.ศ. 2542 (ค.ศ. 1999) - ร็อกกี นักร้อง, แร็ปเปอร์, นักเต้น, นักแต่งเพลง และนายแบบชาวเกาหลีใต้
พ.ศ. 2548 (ค.ศ. 2005) - โนอาห์ จูเป นักแสดงชาวอังกฤษ
วันถึงแก่กรรม

พ.ศ. 2482 (ค.ศ. 1939) - ท้าววรจันทร์ (เจ้าจอมมารดาวาด ในรัชกาลที่ 4) (เกิด 11 มกราคม พ.ศ. 2384)
พ.ศ. 2560 (ค.ศ. 2017) - บิลล์ แพกซ์ตัน นักแสดงชาวอเมริกัน (เกิด 17 พฤษภาคม พ.ศ. 2498)
พ.ศ. 2561 (ค.ศ. 2018) - สล้าง บุนนาค อดีตรองอธิบดีกรมตำรวจ (เกิด 5 มีนาคม พ.ศ. 2480)
วันสำคัญและวันหยุดเทศกาล

พ.ศ. 2556 (ค.ศ. 2013) - วันมาฆบูชา
ประเทศคูเวต - วันชาติ (พ.ศ. 2493)
แหล่งข้อมูลอื่น

BBC: On This Day เก็บถาวร 2008-02-29 ที่ เวย์แบ็กแมชชีน
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ลีแอร์นา

| ลีแอร์นา La Rocca (The Rock) |
| --- | --- |
เทศบาล
Lierna

แผนที่แสดงที่ตั้งของลีแอร์นา 
ลีแอร์นาที่ตั้งของลีแอร์นาในอิตาลี
พิกัด: 45°57′30″N 9°18′15″E﻿ / ﻿45.95833°N 9.30417°E﻿ / 45.95833; 9.30417
ประเทศ: อิตาลี
แคว้น: ลอมบาร์เดีย
จังหวัด: เลคโค
Frazioni: Bancola Casate Castello Cisarino Genico Giussana Grumo La Foppa Mugiasco Olcianico Sornico Villa
การปกครอง
 • นายกเทศมนตรี: Favio Cattaneo
พื้นที่
 • ทั้งหมด: 11.24 ตร.กม. (4.34 ตร.ไมล์)
ความสูง: 202 เมตร (663 ฟุต)
ประชากร (30 กันยายน ค.ศ. 2017)
 • ทั้งหมด: 2,124 คน
 • ความหนาแน่น: 190 คน/ตร.กม. (490 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 22050
รหัสเขตโทรศัพท์: 0341
นักบุญองค์อุปถัมภ์: นักบุญแอมโบรส
วันสมโภชนักบุญ: 7 ธันวาคม
เว็บไซต์: เว็บไซต์ทางการ
"Lake Como Center" (อิตาลี: Centro-Lago di Como)
ลีแอร์นา (อิตาลี: Lierna) เป็นเทศบาลในแคว้นลอมบาร์เดีย อยู่ทางเหนือของประเทศอิตาลี